section_heading: Druga sezona
paragraph_text: Za vrijeme kineske novogodišnje parade, Daphne u kineskom dućanu s prijateljima kupuje tajanstvenu zlatnu masku. Brzo susreću dva neobična stvora koji ju žele uzeti. Daphne im ju ne želi dati. Uspijevaju im pobjeći te odlaze vlasniku galerije orijentalne umjetnosti, gospodinu Fongu, kako bi doznali nešto o maski. Ispada da je prije mnogo stoljeća ukradena iz kripte velikoga kineskog ratnika Zentua i da ju sada njegov duh traži nazad, a ona dvojica su njegovi pomoćnici – emisari živih mrtvaca, odnosno zombiji. Nakon izlaska iz galerije, uskoro su im opet za petama. U bijegu kombijem, doživljavaju nezgodu i dok se nisu ni snašli, zombiji su već oteli Daphne. No, ostavili su trag – ceduljicu s natpisom Hram u brdima. Prijatelji zaključuju da su zombiji upravo onamo odveli Daphne i odlaze ju naći. Ondje uz zombije susreću i Zentuov duh.